Fartein Valens Vei Interesselag – Felt G3

Innkalling til generalforsamling 2016

**Tid: Torsdag 17.mars 2016 kl 2000-2200**

**Sted: Grendehuset, Pauline Halls vei**

**Styrets forslag til dagsorden:**

Godkjenning av innkalling og dagsorden

Valg av møteleder

Valg av to personer til å signere protokollen

Styrets beretning

Økonomi

Innkomne saker

Saker til behandling

Valg

**Vedlegg:**

Regnskap 2015 og forslag til budsjett 2016 – drift

Regnskap 2015 og forslag til budsjett 2016 – vedlikeholdsfond

# Godkjenning av innkalling og dagsorden

# Valg av møteleder

# Valg av to personer til å signere protokollen

# Styrets beretning

## Styrets sammensetting i denne perioden

Styret har siden årsmøtet 19. mars 2015 bestått av Tor B. Mosland (FVv 58, styreleder), Rikard Kalland (FVv 38 kasserer), Øystein Lien (FVv 44 styremedlem) og Gerd Stokke (FVv 70 sekretær).

**4.2 Styrets arbeid**

Styrets oppgave er å ivareta lagets interesser og gjennomføre vedtak som er truffet av interesselagets generalforsamling. Det er gjennomført 6 styremøter i perioden fra 19.mars 2015 frem til årsmøtet 2016.

## 4.3 Vedlikehold av fellesarealer

### 4.3.1 Dugnad

I 2015 ble det avholdt en vår - og en høstdugnad. Det er et ønske om at fellesarealene vedlikeholdes på en god måte og dugnadsinnsatsen er en del av dette arbeidet. Det er derfor ønskelig at lagets medlemmer stiller opp og er positive til å gjøre en innsats for at vårt område skal fremstå på best mulig måte.

**4.3.2** **Lekeplasser, lekeapparater**

Gresset på lekeplassene blir klippet av vaktmestertjenesten. Øvrig vedlikehold utføres på fellesdugnader av beboerne som fjerning av skrot etc. samt utskifting av sand. Utskifting av sand er planlagt gjennomført på dugnad i 2016.

**4.3.3 Grøntanlegget**

Vaktmesterselskapet Alt-Mann A/S står for klipping av gress etc. Styret innkalte selskapet til en befaring og anviste hvilke områder som det skulle tas hånd om. Oppgaver utover klipping av gress, utføres på dugnad av beboerne. Styret oppfordrer beboerne til å gi beskjed dersom det er steder som blir ”gjenglemt” av vaktmesterselskapet.

**4.3.4 Trafikksikkerhet**

Beboerne anmodes om minst mulig bilkjøring i området. Bilkjøring må skje hensynsfullt og med lav hastighet.

Det er ikke lagt til rette for parkering langs veien. Veien er smal og det må derfor utvises forsiktighet i de tilfellene parkering må skje.

Bommen har blitt reparert og fungerer tilfredsstillende.

## 4.4 Veien fra barnehagen til garasjeanlegget

Interesselaget har engasjert adv. Nordal i Huseiernes Landsforbund til å fremme veisaken på lagets vegne ovenfor Oppegård kommune. Advokat Nordal har sendt flere henvendelser til kommunen, men foreløpig foreligger det ikke svar. Pga. at dette har tatt lang tid, anbefaler advokaten at sivilombudsmannen kobles på saken.

Styret går inn for at saken meldes inn for sivilombudsmannen.

FVV Interesselag er medlem hos Huseiernes Landsforbund og har adgang til noen gratis ”advokattimer”. Kostnadene i denne forbindelse, har derfor vært minimale.

**4.5** **Garasjeportene**

De nye installasjonene som ble foretatt for en tid tilbake, har vist seg å være driftssikre.

Dette har medført at servicekostnadene ligger på et minimum, det er bare noen små justeringer som er foretatt underveis. Styret har underveis sett etter at portene fungerer.

## 4.6. Canal Digital A/S

Avtalen som Interesselaget har med Canal Digital A/S, ble fornyet i løpet av høsten 2015. Den nye avtalen innebærer en kostnadsbesparelse på ca. kr. 42.000 pr. år. I forbindelse med avtalefornyelsen, ble det også levert nye dekodere til beboerne.

**4.7. Ny leverandør av vaktmestertjenester**

Interesselaget inngikk ny avtale gjeldende fra april 2015, med vaktmesterselskapet Alt-Mann A/S. Jobben som har blitt utført av selskapet, har vært tilfredsstillende.

## 4.8 Vestre Ingieråsen Grendehus

På generalforsamlingen i 2015, ble det vedtatt å støtte grendehuset med kr 5000,-.

Grendehuset blir mye brukt til forskjellige arrangementer. Styret innstiller på

at samme beløp, kr. 5.000,- blir bevilget til grendehuset i 2016. Det forutsettes at beløpet benyttes til drift av grendehuset. .

# Økonomi

**5.1** **Regnskap**

Se vedlegg

## 5.2. Status innbetaling av årsavgift

Det er fortsatt noen manglende innbetalinger på årsavgiften, men det beregnes at alle innbetalinger er på plass i løpet av kort tid.

Kontingenten innbetales 2 ganger i året.

Innbetalingen vil heretter skje fast i april og oktober.

Dersom det er noen som ikke har mottatt krav innenfor disse fristene, vennligst kontakt styret.

**5.3 Driftsbudsjettet**

Se vedlegg

# 6 Innkomne saker

**6.1 Rehabilitering huskestativ etc. - øvre lekeplass.**

Bjørn Nordengen(FVv101) har fremmet et forslag om rehabilitering av øvre lekeplass.

Huskestativet er morkent og har i tillegg blitt skadet ved at et tre har falt over stativet.

Styret har derfor bedt firmaet, anleggsgartner Steinar Gjersrud & Co. A/S om et kostnadsoverslag for å utføre jobben.

**6.2 Trefelling**

Lotte Anna Sandviken (FVv 71) har ytret ønske om felling av trær som skygger.

Styret har informert Lotte Anna Sandviken at trefelling kommer inn under ”Treplan” som legges frem på generalforsamlingen.

# 7. Saker til behandling

# 7.1 Støtte til Vestre Ingieråsen Grendehus

**7.1.2 Forslag til vedtak**

Vestre Ingieråsen Grendehus tildeles i 2016 en gave på kr 5000. Det forutsettes at pengene benyttes til å dekke drift av Grendehuset i Pauline Halls vei.

**7.2** **Styregodtgjørelse**

De siste årene har styremedlemmer blitt fritatt fra årsavgift/fondsinnbetaling. Styret foreslår at denne honorering videreføres.

**7.2.1** **Forslag til vedtak:**

Styremedlemmene valgt på generalforsamling i Fartein Valens Vei interesselag er unntatt årsavgift/fonds innbetaling.

**7.3. Treplan**

I henhold til vedtektene for ”treplan”, ligger det forslag om at planen iverksettes hvert 5. år.

Siste gang treplanen ble iverksatt var i 2008/2009.

Styret foreslår at treplanen iverksettes og følger den sammen prosedyren som tidligere.

Dersom forslag om iverksetting godkjennes av generalforsamlingen, vil det umiddelbart bli etablert en gruppe som tar fatt på jobben.

**7.3.1 Forslag til vedtak**

Utarbeidelse av ny treplan iverksettes i 2016.

En arbeidskomité bestående av medlemmer fra Interesselaget, etableres.

Vedtektene som omhandler ”Treplan” legges til grunn for å utarbeide en ny plan,

Utarbeidet forslag fremlegges for godkjennelse av generalforsamlingen i 2017.

**7.4. ”Bygging” av trapp ved nedre og øvre garasjehus.**

Styret har foretatt befaring sammen med en representant fra firmaet Steinar Gjersrud & Co. A/S. Gjersrud A/S utarbeider et forslag til løsning for nye trapper ved nedre og øvre garasje. Ved befaringen ble det anbefalt å bygge trappene med solide steiner som er vedlikeholdsfrie. Firmaet vil komme med et kostnadsoverslag. Overslaget er ikke mottatt på nåværende tidspunkt og det henvises derfor til budsjettforslag i vedlikeholdsfondet.

**7.4.1. Forslag til vedtak**

Generalforsamlingen godkjenner bygging av trappeadkomster i nedre og øvre garasjeanlegg.

Dersom det oppstår et avvik mellom hva som er budsjettert og kostnadsoverslag fra Gjersrud A/S, gis styret fullmakt til å godkjenne bygging av trappene innenfor et avvik på 25%.

**7.5. Rehabilitering av huskestativ etc. – øvre lekeplass**

**7.5.1 Forslag til vedtak**

Generalforsamlingen godkjenner rehabilitering av huskestativ etc. på øvre lekeplass.

Det henvises til budsjett i vedlikeholdsfondet.

# 8 Budsjettforslag

Se vedlegg

## 9 Valg

## 9.1 Styret

Det må velges 2 nye styremedlemmer, slik at styret i henhold til vedtektene består av inntil 4 medlemmer.

Følgende er på valg i 2016

Tor Mosland – leder

Rikard Kalland – kasserer

Nye styremedlemmer velges for 2 år 2016/2018

Gerd Stokke – sekretær - er på valg 2017

Øystein Lien – styremedlem - er på valg 2017.

## 9.2 Revisor

For neste styreperiode, foreslås det at nåværende revisor, Bjørn Nordengen, fortsetter som Interesselagets revisor.

Kolbotn, 28. februar 2016

Styret i Fartein Valens vei Interesselag, Felt G3